Die einde van die negentiende eeu het ’n reaksie teen Romantiese musiek meegebring. Die Impressionisme van die Franse komponis Claude Debussy het die nuwe musiek van die twintigste eeu ingelui.
Musiek is in die twintigste eeu gekenmerk deur ’n nuwe vryheid en ’n uitgebreide eksperimentering met nuwe musiekstyle en -vorme wat die aanvaarde musiekreëls van die vroeëre tydperke uitgedaag het.
Maar ook die ongehoorde vooruitgang in die tegnologie sou in die musiek weerspieël word. Die uitvinding van elektroniese instrumente en die sintetiseerder in die middel van die twintigste eeu het ’n omwenteling in populêre musiek teweeggebring en die ontwikkeling van nuwe musiekvorme verhaas.
Maar dit is vrywel onmoontlik om binne die bestek van een onderafdeling van ’n artikel soos hierdie reg te laat geskied aan musiekgeskiedenis van die afgelope eeu of wat. Daarvoor sou ’n mens, om dit sag te stel, minstens nog drieduisend woorde nodig hê—indien nie baie, baie meer nie!
Maar anders as by klaviere, waarin hamers op die snare slaan, word die snare in klavesimbels letterlik getokkel. Daardeur word ’n kenmerkende klank geskep, wat nogal met dié van ’n getokkelde viool vergelyk kan word.
• As jy wil weet hoe ’n klavesimbel naastenby klink, klik regs op hierdie skakel om ’n “wav” daarvan af te laai. Dan klik jy links op "Save Target As..." in die tuimelkassie wat sal verskyn. Bêre vervolgens die item op jou “desktop” of in enige bêrekoevert (“folder“) van jou keuse.